วารสารวิชาการเทคโนโลยีอุตสาหกรรม(The Journal Of Industrial Technology)
วารสารวิชาการเทคโนโลยีอุตสาหกรรมเป็นวารสารที่เผยแพร่ความรู้ทางด้านเทคโนโลยีวิศวกรรมศาสตร์ (engineering technology) เช่น วิศวกรรมเครื่องกล วิศวกรรมโยธา วิศวกรรมไฟฟ้าและอิเล็กทรอนิกส์ วิศวกรรมเคมี วิศวกรรมวัสดุ วิศวกรรมการผลิต วิศวกรรมอุตสาหการ วิศวกรรมสิ่งแวดล้อม วิศวกรรมพลังงานและพลังงานทดแทน วิศวกรรมคอมพิวเตอร์และแบบจำลอง รวมถึงสาขาวิชาทางด้านวิทยาศาสตร์ เช่น คณิตศาสตร์ เคมี ฟิสิกส์ ชีววิทยา และวัสดุศาสตร์ จัดทำโดย วิทยาลัยเทคโนโลยีอุตสาหกรรม มหาวิทยาลัยเทคโนโลยีพระจอมเกล้าพระนครเหนือ ตั้งแต่ ปี พ.ศ. 2548 วารสารวิชาการเทคโนโลยีอุตสาหกรรมเป็นวารสารแบบเปิดที่ตีพิมพ์เผยแพร่บทความวิจัย (research articles) และบทความวิชาการ (academic articles) ภาษาไทยและภาษาอังกฤษ โดยไม่มีการเก็บค่าธรรมเนียมการตีพิมพ์ใด ๆ ในทุกขั้นตอน มีกำหนดการจัดทำปีละ 3 ฉบับ ดังนี้ ฉบับที่ 1 เดือนมกราคม-เมษายน ของทุกปี ฉบับที่ 2 เดือนพฤษภาคม-สิงหาคม ของทุกปี ฉบับที่ 3 เดือนกันยายน-ธันวาคม ของทุกปี วารสารวิชาการเทคโนโลยีอุตสาหกรรมเป็นวารสารที่จัดอยู่ในฐานข้อมูลของศูนย์ดัชนีการอ้างอิงวารไทย (TCI) กลุ่มที่ 1 ด้านวิทยาศาสตร์และเทคโนโลยี โดยมีค่า Thai-Journal Impact Factors (T-JIF) ปี 2561 = 0.094 และมีค่า T-JIF เฉลี่ย 3 ปีย้อนหลัง (ปี 2559-2561) = 0.165 ISSN Print: 1686-9869 (cancellation 1/09/2023), ISSN Online: 2697-5548
ปกวารสาร (cover) - volume 21, issue 2, 2025
กองบรรณาธิการ (Editorial Board) / วัตถุประสงค์ (Objectives) / บทบรรณาธิการ (Editorial Note) / สารบัญ (Table of Contents)
Application of Geographic Information System for Benzene Impact Analysis and Spatial Measure Development in Bangkok Metropolitan Area การประยุกต์ใช้ระบบสารสนเทศน์ทางภูมิศาสตร์วิเคราะห์ผลกระทบจากสารเบนซีนเพื่อกำหนดมาตรการเชิงพื้นในกรุงเทพมหานคร
การวิจัยนี้มีวัตถุประสงค์เพื่อประยุกต์ใช้ระบบสารสนเทศภูมิศาสตร์ (GIS) ในการวิเคราะห์ผลกระทบจากการแพร่กระจายของสารเบนซีนในพื้นที่กรุงเทพมหานคร การศึกษาดำเนินการโดยการเก็บรวบรวมข้อมูลความเข้มข้นของสารเบนซีนจากสถานีตรวจวัดคุณภาพอากาศในพื้นที่กรุงเทพมหานครจำนวน 4 สถานี กรมควบคุมมลพิษ ในช่วงปี พ.ศ. 2562-2566 วิเคราะห์ข้อมูลด้วยเทคนิคการประมาณค่าเชิงพื้นที่ (Spatial Interpolation) และการวิเคราะห์ซ้อนทับ (Overlay Analysis) ผลการศึกษาพบว่า พื้นที่ที่มีความเสี่ยงสูงจากการได้รับผลกระทบของสารเบนซีนกระจายตัวอยู่ในเขตพื้นที่ 3 ระดับ ได้แก่ มาตรการเร่งด่วนในพื้นที่เสี่ยงสูง มาตรการป้องกันในพื้นที่เสี่ยงปานกลาง และมาตรการเฝ้าระวังในพื้นที่เสี่ยงต่ำ ผลการวิจัยนี้สามารถนำไปใช้เป็นกรอบแนวทางเบื้องต้น ในการกำหนดนโยบายและมาตรการจัดการคุณภาพอากาศในกรุงเทพมหานคร โดยเน้นการจัดการเชิงพื้นที่ตามระดับความเสี่ยงจากการแพร่กระจายของ สารเบนซีน อย่างไรก็ดี จำเป็นต้องมีการทดลองประยุกต์ใช้ในพื้นที่จริงและประเมินประสิทธิภาพของมาตรการต่อไป เพื่อให้เกิดความเหมาะสมกับบริบทการดำเนินงานจริง This research aims to apply Geographic Information Systems (GIS) to analyze the impacts of benzene dispersion in Bangkok. The study collected benzene concentration data from four air quality monitoring stations under the Pollution Control Department between 2019 and 2023. The data were analyzed using spatial interpolation and overlay analysis techniques. The results revealed that high-risk areas for benzene exposure were concentrated in industrial zones and high-traffic areas, particularly in Bang Na, Lat Krabang, and Khlong Toei districts. Based on the findings, the study proposed three-tiered spatial mitigation measures: urgent actions in high-risk zones, preventive measures in moderate-risk areas, and monitoring protocols in low-risk zones. The research provides a preliminary framework for developing air quality management policies in Bangkok, emphasizing spatially targeted interventions based on benzene dispersion risks. However, further field implementation and efficacy assessments are required to ensure the proposed measures align with real-world operational contexts.
The Production Process Improvement to Reduce Defect in Hamburger Buns by Applying DMAIC Technique: A Case Study of President Bakery Public Company Limited
การผลิตขนมปังแฮมเบอร์เกอร์ให้มีคุณภาพสูง ปราศจากข้อบกพร่องถือเป็นความท้าทายที่สำคัญในกระบวนการผลิตอาหาร งานวิจัยนี้จึงมีวัตถุุประสงค์เพื่อใช้เทคนิควิธี DMAIC ในการตรวจสอบและปรับปรุงการผลิตขนมปังแฮมเบอร์เกอร์อย่างเป็นระบบ สำหรับลดความแปรปรวนในการผลิตและยกระดับคุณภาพของผลิตภัณฑ์ โดยเริ่มจากศึกษาลักษณะจุดบกพร่องของผลิตภัณฑ์สุดท้าย พบว่าลักษณะเบี้ยวของผลิตภัณฑ์เป็นจุดบกพร่องที่พบมากที่สุด (ร้อยละ 21) แต่เกิดจากแม่พิมพ์เสื่อมสภาพและได้รับการแก้ไขด้วยการเปลี่ยนแม่พิมพ์เรียบร้อย ดังนั้นผู้วิจัยจึงมุ่งเน้นการแก้ปัญหาลักษณะหน้าด่าง (ร้อยละ 20) ซึ่งมีสัดส่วนของเสียรองลงมาและมีสาเหตุจากกระบวนการผลิต จากนั้นวิเคราะห์สาเหตุที่แท้จริงของสาเหตุดังกล่าวโดยการใช้แผนผังสาเหตุและผลพบว่า ปัจจัยด้านปริมาตรน้ำเย็นในขั้นตอนสปองจ์และความเร็วของการปั่นผสมในกระบวนการหมักโด ส่งผลต่อการเกิดลักษณะหน้าด่างในผลิตภัณฑ์อย่างมีนัยสำคัญทางสถิต (p<0.05) ภายหลังจากการปรับปรุงกระบวนการผลิต พบว่า อัตราของเสียของขนมปังแฮมเบอร์เกอร์ที่มีลักษณะหน้าด่างลดลงร้อยละ 77.29 โดยผลการวิจัยนี้ถือเป็นการนำเสนอกรอบการทำงานสำหรับผู้ผลิตในการปรับปรุงประสิทธิภาพการดำเนินงานลดความแปรปรวนของผลิตภัณฑ์ และปรับกระบวนการผลิตให้สอดคล้องกับมาตรฐานคุณภาพ ซึ่งสามารถใช้เป็นแนวทางเชิงกลยุทธ์ในการปรับปรุงการผลิตผลิตภัณฑ์ขนมปังรวมถึงขยายผลไปยังการผลิตอาหารอื่นต่อไป Producing hamburger buns that meet high-quality standards and are free from defects remains a critical challenge in the food production industry. This research aims to apply the DMAIC technique to systematically investigate and improve hamburger bun production processes, with the goal of reducing manufacturing variability and enhancing product quality. An initial defect analysis identified warpage (21%) as the most frequent defect, attributed to mold deterioration and resolved through mold replacement. Therefore, efforts focused on reducing color variation (20%), the second most prevalent defect, linked to process instability. Root cause analysis using a cause and effect diagram identified that the volume of cooling water in the sponge process and the mixing velocity during the dough process significantly influenced the occurrence of discoloration (p<0.05). Following process improvements, the defect rate of hamburger buns with discoloration decreased by 77.29%. This study proposes a structured framework to enhance operational efficiency, reduce product variability, and ensure quality compliance, thereby offering a strategic approach for improving hamburger bun production and extend its applicability to other food manufacturing processes.
Physical and Mechanical Properties of Mortar Containing Marine Waste for Product Development สมบัติทางกายภาพและทางกลของมอร์ต้าร์ผสมขยะทะเลเพื่อพัฒนาเป็นผลิตภัณฑ์
งานวิจัยนี้นำเสนอสมบัติทางกายภาพและทางกลของมอร์ต้าร์ผสมขยะทะเลเพื่อพัฒนาเป็น ผลิตภัณฑ์ โดยทำการเก็บขยะริมทะเลและคัดเลือกเฉพาะขวดพลาสติกมาทำการบดด้วยเครื่องบด สำหรับอัตราส่วนผสมซีเมนต์มอร์ต้าร์ต่อหินฝุ่นในอัตราส่วน 1: 4 โดยน้ำหนัก ผสมขยะพลาสติกบดในอัตราร้อยละ 3 6 และ 9 โดยน้ำหนักทั้งหมด และใช้อัตราส่วนน้ำต่อปูนซีเมนต์เท่ากับ 0.4 จากนั้นทดสอบหน่วยน้ำหนัก การดูดซึมน้ำ ความพรุน กำลังอัด การทดสอบด้วยกล้องจุลทรรศน์อิเล็กตรอนแบบส่องกราดและเลือกอัตราส่วนที่เหมาะสมขึ้นรูปเป็นผลิตภัณฑ์ จากการศึกษาพบว่า หน่วยน้ำหนักของซีเมนต์มอร์ต้าร์ผสมพลาสติกบดมีค่าลดลงด้วยการแทนที่เพิ่มขึ้นของขยะพลาสติกบด การใช้ขยะขยะพลาสติกบดผสมในซีเมนต์มอร์ต้าร์ส่งผลให้การดูดซึมน้ำและความพรุนเพิ่มด้วยการแทนที่เพิ่มขึ้นของปริมาณขยะพลาสติก การใช้ขยะพลาสติกบดร้อยละ 6 ของน้ำหนักทั้งหมดผสมในซีเมนต์มอร์ต้าร์และหินฝุ่นสามารถพัฒนาขึ้นรูปกระถางต้นไม้ การใช้ประโยชน์จากขยะพลาสติกจากทะเลพัฒนาเป็นผลิตภัณฑ์ที่ยั่งยืน เป็นการสร้างเศรษฐกิจหมุนเวียนและช่วยลดปัญหาผลกระทบต่อสิ่งแวดล้อม This paper presents the physical and mechanical properties of mortar mixed with marine waste for product development. Marine debris was collected from coastal areas, and only plastic bottles were selected and crushed using a grinding machine. The cement-to-stone dust ratio was fixed at 1:4 by weight, with crushed plastic waste added at 3%, 6%, and 9% by total weight. The water-to-cement ratio was maintained at 0.4. The unit weight, water absorption, porosity, compressive strength, and microstructural analysis using a Scanning Electron Microscope (SEM) were tested. The most suitable mixture ratio was then used to form a prototype product. The study found that the unit weight of cement mortar decreased as the replacement level of crushed plastic waste increased. The incorporation of crushed plastic waste also led to higher water absorption and porosity with increasing plastic content. Using 6% crushed plastic waste by total weight in the cement mortar and stone dust mixture proved suitable for producing plant pots. This utilization of marine plastic waste to develop sustainable products promotes a circular economy and helps mitigate environmental impacts.
Classification of COVID-19 from Chest CT Images Using Ensemble Techniques การจำแนกโควิด 19 จากภาพ CT Scan ด้วยการเรียนรู้แบบรวมกลุ่ม
การระบาดใหญ่ของเชื้อไวรัสโควิด 19 ได้เน้นย้ำถึงความจำเป็นอย่างยิ่งในการพัฒนาเครื่องมือวินิจฉัยที่มีประสิทธิภาพซึ่งสามารถช่วยบุคลากรทางการแพทย์ในการประเมินผู้ป่วยได้อย่างรวดเร็วและแม่นยำมากยิ่งขึ้น งานวิจัยนี้นำเสนอการพัฒนาแบบจำลองสำหรับการจำแนกเชื้อไวรัสโควิด 19 จากภาพเอกซเรย์คอมพิวเตอร์ทรวงอก (CT Scan) ด้วยเทคนิคการเรียนรู้แบบรวมกลุ่ม (Ensemble Method) ด้วยชุดข้อมูล COVID-19 Radiography จำนวน 7,232 ภาพ แบ่งเป็นเชื้อโควิด 3,616 ภาพ ไม่มีเชื้อโควิด 3,616 ภาพ แบ่งชุดข้อมูลสำหรับการทดลองเป็นชุดสำหรับเรียนรู้ร้อยละ 70 (Training set) จำนวน 2,531 ภาพ ชุดสำหรับการตรวจสอบการเรียนรู้ร้อยละ 20 (Validation set) จำนวน 723 ภาพ ชุดสำหรับการทดสอบการเรียนรู้ร้อยละ 10 (Test set) 362 ภาพ และใช้ร่วมเทคนิคการแบ่งข้อมูล (K-Fold Cross Validation) จำนวน 5 ชุด (K=5) การทดลองได้แบ่งออกเป็น 3 กลุ่ม กลุ่มที่ 1 ใช้แบบจำลองที่ได้รับความนิยม 38 แบบจำลอง เลือกแบบจำลองที่ได้รับค่าความถูกต้อง (Accuracy) มากที่สุด 3 ลำดับนำไปใช้กับกลุ่มการทดลองที่ 2 และ 3 กลุ่มที่ 2 เชื่อมแบบจำลองโดยใช้เทคนิค Bagging ร่วมกับชุดข้อมูล 5 ชุด จำนวน 3 รูปแบบการทดลอง กลุ่มที่ 3 เชื่อมแบบจำลองโดยใช้เทคนิค Bagging โดยใช้แบบจำลองที่มีค่าความถูกต้องมากที่สุดในแต่ละแบบจำลอง จำนวน 2 รูปแบบการทดลอง พบว่าการทดลองในกลุ่มที่ 3 แบบจำลอง MobileNet ร่วมกับ DenseNet121 มีค่าความถูกต้องร้อยละ 99.30 เมื่อเปรียบเทียบกับแบบจำลองพื้นฐานในกลุ่มที่ 1 มีค่าความถูกต้องร้อยละ 97.23 พบว่ามีค่าความถูกต้องที่สูงขึ้นร้อยละ 2.07 The COVID-19 pandemic has emphasized the critical need for effective diagnostic tools that can assist medical personnel in evaluating patients more rapidly and accurately. This research presents the development of a model for classifying COVID-19 from chest computed tomography (CT) scans using ensemble learning methods. The study utilized the COVID-19 Radiography dataset containing 7,232 images, evenly divided between 3,616 COVID-19 positive images and 3,616 COVID-19 negative images. The dataset was split data to a training set (70%, 2,531 images), validation set (20%, 723 images), and test set (10%, 362 images), with 5-fold cross-validation (K=5). The experimental methodology was divided into three groups: Group 1 involved testing 38 popular deep learning models and selecting the three highest-accuracy models for further experimentation. Group 2 combined these models using bagging techniques across the five cross-validation data folds in three different experimental configurations. Group 3 utilized bagging to combine the highest-performing versions of each selected model in two experimental configurations. The results show that the experiment group 3 using MobileNet and DenseNet121 together achieved an accuracy of 99.30%, compared to the baseline model in group 1 with an accuracy of 97.23%, which is 2.07% higher.
Design and Development of Standard Calibrator for Horizontal Sprit Level การออกแบบและพัฒนาเครื่องมือสอบเทียบมาตรฐานสำหรับเครื่องวัดระนาบชนิดมีระดับน้ำ
งานวิจัยนี้มีวัตถุประสงค์เพื่อออกแบบและพัฒนาเครื่องมือมาตรฐานสำหรับใช้สอบเทียบเครื่องมือวัดระนาบชนิดมีระดับน้ำที่มีประสิทธิภาพในการใช้งานและใช้ขอรับการรับรองความสามารถห้องปฏิบัติการ ISO/IEC 17025 : 2017 ในขอบข่ายการสอบเทียบระดับน้ำได้ งานวิจัยเริ่มต้นจากการเก็บรวบรวมความต้องการการใช้งานเครื่องมือสอบเทียบฯ ของบุคลากรในห้องปฏิบัติการสอบเทียบจำนวน 30 คน โดยการสัมภาษณ์และการตอบแบบสอบถาม เทคนิคการกระจายหน้าที่เชิงคุณภาพ (QFD) ได้ถูกนำมาประยุกต์เพื่อถ่ายทอดความต้องการสู่ข้อกำหนดเชิงเทคนิคของเครื่องมือสอบเทียบฯ ขั้นตอนต่อมาได้ออกแบบแนวคิดทางเลือกของเครื่องมือสอบเทียบฯ จำนวน 3 แนวคิดและได้คัดเลือกแนวคิดที่ดีที่สุดด้วยเทคนิคการให้คะแนนแนวคิด (Concept Scoring) จากนั้นได้ปรับปรุงแนวคิดสุดท้ายตามคำแนะนำจากผู้เชี่ยวชาญด้านการสอบเทียบและด้านวิศวกรรม ก่อนนำมาสร้างเป็นเครื่องมือสอบเทียบต้นแบบ(Prototype) มีชื่อเรียกว่า Precision Bar การทดสอบเปรียบเทียบประสิทธิภาพระหว่างเครื่องมือสอบเทียบฯ เก่าที่เคยใช้งานอยู่กับเครื่องมือสอบเทียบฯ ที่พัฒนาขึ้นในการศึกษาครั้งนี้ ได้ผลดังนี้ (1) เวลาที่ใช้ในการสอบเทียบลดลงจากเดิม 120 นาที เป็น 52 นาที คิดเป็นลดลง 57%, (2) สามารถสอบเทียบระดับน้ำได้ตามมาตรฐาน JIS B 7510 : 1993 เหมือนกัน (3) น้ำหนักของเครื่องมือสอบเทียบฯ ลดลงจากเดิม 25 กิโลกรัม เป็น 2 กิโลกรัม (4) เครื่องมือสอบเทียบฯ สามารถปรับพื้นเอียงเล็กสุด 1 ช่องสเกล 0.02 มิลลิเมตร/เมตร ได้ และ (5) กำไรต่อการสอบเทียบระดับน้ำเพิ่มขึ้นจาก 200 บาทเป็น 600 บาท นอกจากนี้เครื่องมือสอบเทียบใหม่ยังมีความสามารถในการสอบเทียบได้ทัดเทียมกับเครื่องมือสอบเทียบมาตรฐานที่นำเข้าจากต่างประเทศและมีราคาถูกกว่าถึง 110,000 บาท หรือคิดเป็นราคาที่ลดลง 73% The objective of this research is to design and develop a standard calibrator for a horizontal spirit level that is efficient and can be used to obtain the laboratory accreditation ISO/IEC17025: 2017 in the scope of spirit level calibration. The research began with collecting needs for using the calibrator of 30 people in the calibration laboratory by face-to-face interviews and questionnaires. Quality Function Deployment (QFD) was then applied to translate these needs into technical requirements of the calibrator. The next step was to generate 3 design concepts of the calibrator, and the most prominent one was then selected using the concept scoring technique. Subsequently, the selected design concept was finally revised based on recommendations from calibration and engineering experts before developing the prototype, which was called the Precision Bar. A comparative test of performance between the previously used calibrator and the one developed in this study showed the following results; (1) Calibration time has been reduced from 120 minutes to 52 minutes, (2) Spirit levels can be calibrated according to the same JIS B 7510: 1993 standard, (3)The weight of the calibrator has been reduced from 25 kg to only 2 kg, (4) The floor slope of the calibrator can be adjusted as small as 0.02 mm/m per one scale, and (5) Profit from calibration service increased from 200 baht to 600 baht. Moreover, the new calibrator also has the same calibration capability as the standard calibrator imported from abroad, and its cost was 110,000 baht lower, or 73% price reduction.
Development of Heat Resistance Properties of Geopolymer Bricks from Fly Ash and Metakaolin by Bagasse Ash Addition การพัฒนาสมบัติการทนความร้อนของอิฐจีโอโพลิเมอร์จากเถ้าลอยและดินขาวเผาโดยการเติมเถ้าชานอ้อย
งานวิจัยนี้มุ่งศึกษาการพัฒนาอิฐจีโอโพลิเมอร์จากเถ้าลอยผสมดินขาวเผาและเถ้าชานอ้อยเพื่อเพิ่มประสิทธิภาพการป้องกันความร้อน โดยศึกษาผลของการแทนที่เถ้าลอยด้วยเถ้าชานอ้อยในอัตราส่วนร้อยละ 0 10 20 และ 30 โดยน้ำหนัก ต่อคุณสมบัติทางกายภาพและเชิงกล ได้แก่ กำลังรับแรงอัด ความหนาแน่น ความพรุน การดูดซึมน้ำ ค่าสัมประสิทธิ์การนำความร้อน และความสามารถในการต้านทานความร้อนสูง ผลการวิจัยพบว่าการเพิ่มปริมาณเถ้าชานอ้อยส่งผลให้ค่าการนำความร้อนลดลงอย่างมีนัยสำคัญ โดยสูตร BA30 มีค่าการนำความร้อนลดลงมากที่สุดถึง 41.1% (0.277 W/m·K) ขณะที่กำลังรับแรงอัดมีแนวโน้มลดลงเมื่อเพิ่มปริมาณเถ้าชานอ้อย โดยที่อายุ 28 วัน สูตร BA0 BA10 BA20 และ BA30 มีค่ากำลังรับแรงอัดเฉลี่ย 14.23 13.29 8.53 และ 9.18 MPa ตามลำดับ ทั้งนี้ เมื่อพิจารณาคุณสมบัติโดยรวมพบว่าสูตร BA10 มีความเหมาะสมที่สุดโดยมีกำลังอัดสูงกว่าเกณฑ์มาตรฐาน มอก.77-2565 ถึง 32.9% ค่าการนำความร้อนลดลง 12.8% มีความทนทานต่อความร้อนสูงสุด โดยรักษากำลังไว้ได้ 18.7% ที่อุณหภูมิ 1000°C การวิเคราะห์ต้นทุนพบว่าอิฐจีโอโพลิเมอร์มีต้นทุนประมาณ 4 บาทต่อก้อน ทั้งยังมีค่าการนำความร้อนต่ำกว่าอิฐมอญและอิฐบล็อกทั่วไปกว่า 40% และสามารถทนไฟได้นานกว่า 4 ชั่วโมง แสดงถึงคุณสมบัติในการป้องกันความร้อนที่เหนือกว่าอย่างชัดเจน This research aimed to develop geopolymer bricks using fly ash blended with metakaolin and bagasse ash to enhance thermal insulation properties. The study examined the effects of replacing fly ash with bagasse ash at proportions of 0%, 10%, 20%, and 30% by weight on the physical and mechanical properties, including compressive strength, density, porosity, water absorption, thermal conductivity coefficient, and high-temperature resistance. The results showed that increasing the bagasse ash content significantly reduced thermal conductivity, with the BA30 formulation achieving the greatest reduction of 41.1% (0.277 W/m·K). Meanwhile, compressive strength tended to decrease with increasing bagasse ash content. At 28 days, formulations BA0, BA10, BA20, and BA30 exhibited average compressive strengths of 14.23, 13.29, 8.53, and 9.18 MPa, respectively. Overall, the BA10 formulation was found to be optimal, with compressive strength exceeding the TIS 77-2565 standard by 32.9%, thermal conductivity reduced by 12.8%, and maximum heat resistance, retaining 18.7% of its strength at 1000°C. Cost analysis revealed that geopolymer bricks cost approximately 4 baht per unit. It also exhibited thermal conductivity values over 40% lower than those of conventional clay and concrete bricks, and withstood fire exposure for more than 4 hours, clearly demonstrating superior thermal insulation performance.
Thermal Insulation Hollow Concrete Blocks using Palm Oil Clinker Containing Surgical Face Masks and KF94 Masks as Aggregate คอนกรีตบล็อกกลวงกันความร้อนมวลรวมกากเถ้าปาล์มน้ำมันผสมหน้ากากอนามัยและหน้ากาก KF94
การศึกษานี้มีเป้าหมายของการนำวัสดุเหลือทิ้งมาค้นหาส่วนผสมที่เหมาะสมในการประยุกต์เป็นคอนกรีตบล็อกกลวงกันความร้อน โดยใช้มวลรวมกากเถ้าปาล์มน้ำมันและแทนที่บางส่วนด้วยหน้ากากอนามัยและหน้ากาก KF94 ในอัตราส่วนผสมร้อยละ 0, 2, 4 และ 6 โดยน้ำหนักของกากเถ้าปาล์มน้ำมัน ทำการทดสอบกำลังอัด ความหนาแน่น การดูดซึมน้ำ ความต้านทานไฟฟ้า และโครงสร้างระดับจุลภาค ของตัวอย่างซีเมนต์มอร์ต้าร์ และทดสอบความสามารถในการกันความร้อนในรูปของคอนกรีตบล็อกกลวงขนาด 70x190x390 มิลลิเมตร ผลการทดสอบพบว่าการผสมหน้ากากอนามัยและหน้ากาก KF94 ส่งผลให้กำลังอัดและความหนาแน่นลดลง เมื่อทำการทดสอบตัวอย่างหล่อเป็นคอนกรีตบล็อกกลวง พบว่าคอนกรีตบล็อกกลวงมวลรวมกากเถ้าปาล์มน้ำมันสามารถกันความร้อนได้ดีกว่าคอนกรีตบล็อกกลวงที่มีจำหน่ายในท้องตลาดอย่างชัดเจน และเมื่อผสมหน้ากากอนามัยและหน้า KF94 ประสิทธิภาพกันความร้อนเพิ่มขึ้นอีกเล็กน้อย ดังนั้นคอนกรีตบล็อกกลวงมวลรวมกากเถ้าปาล์มน้ำมันผสมหน้ากากอนามัยและหน้ากาก KF94 สามารถใช้เป็นแนวทางนำไปประยุกต์ใช้ในการผลิตคอนกรีตบล็อกกลวงที่ไม่รับน้ำหนักและมีสมบัติเพิ่มเติมในการกันความร้อนได้ This study aimed to utilize waste materials to identify suitable compositions for developing thermally insulating hollow concrete blocks. The research incorporated palm oil clinker aggregates as the base material, partially replaced by surgical face masks and KF94 masks at substitution rates of 0%, 2%, 4%, and 6% by weight of the palm oil clinker. This study evaluated the compressive strength, density, water absorption, electrical resistivity, and microstructure of cement mortar specimens. Additionally, the thermal insulation performance was assessed using 70x190x390 millimeters hollow concrete blocks. The experimental results indicated that incorporating the surgical face and KF94 masks reduced the compressive strength and density. However, when tested in hollow concrete block form, palm oil clinker aggregate blocks demonstrated significantly superior thermal insulation compared to commercially available hollow concrete blocks. Furthermore, the inclusion of surgical face and KF94 masks slightly enhanced the thermal insulation performance. In conclusion, hollow concrete blocks composed of palm oil clinker aggregates blended with surgical face masks and KF94 masks present a viable approach for manufacturing nonloadbearing hollow concrete blocks with enhanced thermal insulation properties.
Improving Production Efficiency in Hot Coil Plate Production Process การปรับปรุงประสิทธิภาพการผลิตในกระบวนการผลิตเพลทคอยล์ร้อน
งานวิจัยนี้มีวัตถุประสงค์เพื่อปรับปรุงประสิทธิภาพกระบวนการผลิตเพลทคอยล์ร้อน โดยปัญหาที่พบคือ ชิ้นงานผลิตไม่ทันเวลาและไม่ตรงตามแผน กระบวนการวิจัยเริ่มจากการศึกษากระบวนการทำงานของหน่วยงานผลิตเพลทคอยล์ร้อน จากนั้นวิเคราะห์หาสาเหตุของปัญหาด้วยหลักการระดมสมอง และแผนผังสาเหตุและผล จากการศึกษาพบว่าขั้นตอนการลบคมครีบชิ้นงานทำให้เกิดความล่าช้า จึงนำหลักการ ECRS ใช้การขจัดขั้นตอนการลบคมชิ้นงาน จากการปรับปรุงค่าช่องว่างของดาย (Die Clearance) เพื่อให้มีความเหมาะสมกับขนาดความหนาของชนิดวัตถุดิบ มาใช้ในการปรับปรุงกระบวนการพับเพลทด้านข้างคอยล์เพื่อลดความสูญเปล่า หลังการปรับปรุง พบว่าชิ้นงานไม่เกิดครีบ (Burr) ที่ขอบชิ้นงาน ทำให้ลดขั้นตอนและเวลาการทำงานของชิ้นส่วนโครงพัดลมจากเดิม 2,630.58 วินาที หลังปรับปรุง 1,363.81 วินาที หรือคิดเป็นร้อยละ 48.16 และชิ้นส่วนเพลทด้านซ้าย-ขวาจากเดิม 3,769.96 วินาที หลังปรับปรุงเหลือ 1,886.62 วินาที หรือคิดเป็นร้อยละ 49.96 นอกจากนั้นยังสามารถผลิตชิ้นส่วนโครงพัดลมเพิ่มขึ้นจากเดิมเฉลี่ย 170 ชิ้นต่อวัน หลังปรับปรุงเฉลี่ยเพิ่มขึ้น 295 ชิ้นต่อวัน คิดเป็นร้อยละ 73.53 และชิ้นส่วนเพลทด้านซ้ายขวาจากเดิมเฉลี่ย 213 ชิ้นต่อวัน หลังปรับปรุงเฉลี่ยเพิ่มขึ้นเป็น 427 ชิ้นต่อวัน คิดเป็นร้อยละ 100.00 This research aimed to improve the production efficiency of hot coil plates. The main problems identified were production delays and deviation from the planned schedule. The study began with an analysis of the hot coil plate production process, followed by brainstorming and the use of a cause-and-effect diagram to identify the root causes. It was found that the deburring process caused significant delays. The ECRS principle was applied, specifically by eliminating the deburring step through the adjustment of die clearance to suit the thickness of the material type, in order to improve the edge folding process and reduce waste. After the improvement, burr formation at the workpiece edge was eliminated, leading to the removal of unnecessary steps and a reduction in processing time. The processing time for the fan frame component was reduced from 2,630.58 seconds to 1,363.81 seconds, a reduction of 48.16 percent. For the left and right plate components, the time was reduced from 3,769.96 seconds to 1,886.62 seconds, a reduction of 49.96 percent. Additionally, the average daily production of fan frame components increased from 170 to 295 units, an increase of 73.53 percent, and the left and right plate components increased from 213 to 427 units per day, an increase of 100.00 percent.
Optimization of Coliform Bacteria Removal in Surface Water using a Hydrodynamic Cavitation Reactor with the Response Surface Methodology
งานวิจัยนี้มีจุดมุ่งหมายเพื่อหาสภาวะที่เหมาะสมในการกำจัดโคลิฟอร์มแบคทีเรียในน้ำผิวดินโดยใช้ถังปฏิกรณ์แบบไฮโดรไดนามิกส์คาวิเตชั่นเป็นตัวช่วย วิธีพื้นผิวตอบสนองถูกนำมาใช้สำหรับการวิเคราะห์อิทธิพลของตัวแปรต่อปริมาณโคลิฟอร์มแบคทีเรียทั้งหมด ตัวแปรที่ศึกษา ได้แก่ ระยะเวลาในการกำจัดโคลิฟอร์มแบคทีเรีย จำนวนรูและขนาดเส้นผ่าศูนย์กลางของรูบนแผ่นออริฟิซ จากผลการทดลองพบว่าคาวิเตชั่นที่เกิดขึ้นภายในถังปฏิกรณ์สามารถช่วยลดปริมาณโคลิฟอร์มแบคทีเรียทั้งหมดได้อย่างมีประสิทธิภาพ โดยตัวแปรสำคัญที่มีผลต่อการลดลงของปริมาณโคลิฟอร์มแบคทีเรียทั้งหมดอย่างมีนัยสำคัญคือระยะเวลาในการกำจัดโคลิฟอร์มแบคทีเรีย จำนวนรูและขนาดเส้นผ่าศูนย์กลางของรูบนแผ่นออริฟิซ ทั้งนี้แบบจำลองทางคณิตศาสตร์ที่ได้สามารถทำนายปริมาณโคลิฟอร์มแบคทีเรียทั้งหมดได้ดีด้วยค่าสัมประสิทธิ์การตัดสินใจ (R²) เท่ากับ 0.9462 และสภาวะที่เหมาะสมในการกำจัดโคลิฟอร์มแบคทีเรียคือระยะเวลาในการกำจัดโคลิฟอร์มแบคทีเรีย 89.33 นาที จำนวนรูบนแผ่นออริฟิซ 5 รู และขนาดเส้นผ่าศูนย์กลางของรูบนแผ่นออริฟิซ 3 มิลลิเมตรทำให้ปริมาณโคลิฟอร์มแบคทีเรียทั้งหมดในน้ำผิวดินลดลงจาก 200 ซีเอฟยู/ 100 มิลลิลิตรเหลือ 0 ซีเอฟยู/ 100 มิลลิลิตร This research aims to determine the optimal conditions for eliminating coliform bacteria in surface water using a hydrodynamic cavitation reactor. The response surface methodology was employed to analyze the influence of variables on the amount of total coliform bacteria. The studied variables included the duration of coliform bacteria removal, the number of holes, and the diameter of the holes on the orifice plate. The experimental results showed that the cavitation occurring within the reactor effectively reduced the amount of total coliform bacteria. The key variables significantly affecting the reduction of total coliform bacteria were the duration of removal, the number of holes, and the diameter of the holes on the orifice plate. The developed mathematical model was found to predict the amount of total coliform bacteria with high accuracy, with a coefficient of determination (R²) of 0.9462. The optimal conditions for eliminating coliform bacteria were determined to be a removal duration of 89.33 minutes, an orifice plate with 5 holes, and a hole diameter of 3 mm. Under these conditions, the amount of total coliform bacteria in surface water was reduced from 200 CFU/100 ml to 0 CFU/100 ml.
Metasurface Rectenna Array for Wireless Energy Harvesting from 5G Communications สายอากาศพื้นผิวอภิวัสดุจัดเรียงกระแสแถวลำดับสำหรับเก็บเกี่ยวพลังงานไร้สายจากการสื่อสาร 5G
บทความนี้นำเสนอแนวทางใหม่ในการเก็บเกี่ยวพลังงานไร้สายผ่านการใช้สายอากาศพื้นผิวอภิวัสดุและวงจรจัดเรียงกระแสที่ออกแบบมาในรูปแบบอาร์เรย์ขนาด 4×4 ประกอบด้วย สายอากาศ 16 ตัว และวงจรจัดเรียงกระแส 32 วงจร โดยมีจุดประสงค์เพื่อเก็บพลังงานไร้สายจากสถานีฐาน 5G ที่ความถี่ 2.6 GHz สายอากาศได้รับการออกแบบชนิดแขวนลอยพร้อมแผ่นแพร่กระจายคลื่นแบบวงกลม มีลักษณะโพลาไรซ์เชิงเส้นคู่ซึ่งช่วยเพิ่มประสิทธิภาพในการรับคลื่นและเหมาะกับระบบ 5G สำหรับชั้นวางซ้อน หน่วยเซลล์ถูกสร้างในรูปแบบ วงแหวนหกเหลี่ยมขนาด 3×3 ซึ่งช่วยเพื่อให้การแพร่กระจายคลื่นเป็นไปในลักษณะเจาะจงทิศทาง และให้ค่าอัตราขยายสูงกว่า 9 dBi สำหรับทั้งสองโพลาไรซ์ที่ความถี่ 2.6 GHz วงจรจัดเรียงกระแสเลือกใช้ไดโอดชอตต์กี้รุ่น SMS7360 ซึ่งมีประสิทธิภาพการแปลงกำลังงานเท่ากับ 26.7% และสามารถสร้างแรงดันไฟฟ้ากระแสตรงได้สูงสุด 1.53 V เมื่อได้ระดับกำลังงานด้านเข้า 4 dBm และมีค่าความต้านทานเท่ากับ 3 kΩ จากการทดสอบสายอากาศพื้นผิวอภิวัสดุอาร์เรย์ 4×4 พบว่า การเชื่อมต่อวงจรแบบอนุกรมและแบบขนาน สามารถสร้างแรงดันไฟฟ้ากระแสตรงได้สูงสุดได้เท่ากับ 9.78 V และ 0.42 V ตามลำดับ โดยวัดจากด้านหลังของสายอากาศ 5G มีระยะ 3.5 เมตร งานวิจัยนี้แสดงถึงศักยภาพของสายอากาศพื้นผิวอภิวัสดุจัดเรียงกระแสแถวลำดับสำหรับเก็บเกี่ยวพลังงานไร้สายอย่างมีประสิทธิภาพในระบบ 5G โดยเน้นค่าอัตราขยายสูงของสายอากาศและความสามารถการแปลงกำลังงานของวงจรจัดเรียงกระแส This article introduces a novel approach to wireless energy harvesting using a metasurface antenna array and rectifier circuits, designed in a 4×4 array configuration consisting of 16 antennas and 32 rectifier circuits. The system is aimed at harvesting wireless energy from 5G base stations operating at a frequency of 2.6 GHz. The antennas are designed with a suspended structure and circular radiating plate, featuring dual-linear polarization to enhance signal reception and ensure compatibility with 5G systems. For the superstate layer, unit cells are arranged in a 3×3 hexagonal ring pattern, enabling unidirectional radiation and achieving a gain exceeding 9 dBi for both polarizations at the 2.6 GHz. The rectifier circuits utilize SMS736 Schottky diodes, offering a conversion efficiency of 26.7% and generating a maximum DC voltage of 1.53 V under an input power of 4 dBm with a load resistance of 3 kΩ. Experimental evaluation of the 4×4 metasurface antenna array revealed that series and parallel connections of the rectifier circuits produced maximum DC voltages of 9.78 V and 0.42 V, respectively, at a distance of 3.5 meters from the rear of the 5G antenna. This work demonstrates the potential of metasurface-based rectenna arrays for efficient wireless energy harvesting in 5G applications, highlighting their high gain performance and effective energy conversion capabilities.
Design of Experiments to Analyze Factors for Block Digestion Affecting the Defect of Nitrogen Tubes การออกแบบการทดลองเพื่อวิเคราะห์ปัจจัยการปรับตั้งค่าเครื่องย่อยไนโตรเจน ที่มีผลต่อการเกิดของเสียของหลอดกลั่นไนโตรเจน
งานวิจัยนี้มีวัตถุประสงค์เพื่อลดของเสียของหลอดกลั่นไนโตรเจนที่เกิดรอยร้าวจากการทดสอบหาปริมาณไนโตรเจน (Nitrogen) และโปรตีนหยาบ (Crude Protein) ในห้องปฏิบัติการ โรงงานกรณีศึกษา โดยใช้หลักการออกแบบการทดลองแบบแฟกทอเรียลเต็มรูปแบบ (2k Full Factorial Design) ในการศึกษาหาปัจจัยและระดับปัจจัยในการปรับตั้งค่าของเครื่องย่อยไนโตรเจน (Block Digestion Unit (Nitrogen)) ให้เหมาะสม สำหรับในการออกแบบการทดลองจะประกอบไปด้วย 3 ปัจจัยหลัก ได้แก่ อุณหภูมิ เวลาการเผา และเวลาการปรับสภาพความเย็น โดยการทดลองทำซ้ำ 3 ครั้ง รวมจำนวนทั้งสิ้น 24 การทดลอง ผลที่ได้จากการทดลองพบว่าปัจจัยที่มีผลต่อการเกิดรอยร้าวของหลอดทดลองอย่างมีนัยสำคัญที่ระดับความเชื่อมั่น 95% คืออุณภูมิ เวลาการเผา และเวลาปรับสภาพความเย็น และอันตรกิริยาระหว่างคู่ปัจจัย คือ อุณภูมิ กับ เวลาการเผา และ อุณภูมิ กับ เวลาปรับสภาพความเย็น จากนั้นจึงหาระดับปัจจัยในการปรับตั้งค่าของเครื่องย่อยไนโตรเจนที่เหมาะสม คือ อุณหภูมิ 400 องศาเซลเซียล เวลาการเผา 120 นาที และเวลาการปรับสภาพความเย็น 50 นาที หลังจากนั้นนำปัจจัยและระดับปัจจัยที่เหมาะสมไปเก็บข้อมูล เพื่อเปรียบเทียบผลข้อมูลก่อนและหลังการปรับปรุง พบว่าก่อนการปรับปรุงมีจำนวนของเสียที่เกิดรอยร้าว 359 หลอด และหลังการปรับปรุงมีจำนวนของเสียที่เกิดรอยร้าวลดลงเหลือ 7 หลอด ทำให้ของเสียลดลงจากเดิมคิดเป็นร้อยละ 98.05 และเมื่อนำมาเปรียบเทียบค่าใช้จ่ายที่เกิดขึ้น พบว่าจำนวนของเสียก่อนการปรับปรุง 359 หลอด คิดเป็นเงิน 502,600 บาท ซึ่งต้นทุนต่อชิ้น เท่ากับ 1,400 บาท และหลังการปรับปรุง ลดลงเหลือ 7 หลอด คิดเป็นเงิน 9,800 บาท ดังนั้นสามารถลดค่าใช้จ่ายลง 492,800 บาท This research aims to reduce the waste of nitrogen tubes generated from testing for the quantities of Nitrogen and crude protein in laboratory settings of a case study factory, using 2k Full Factorial Design. The study aims to identify factors and their levels in adjusting the settings of the Block Digestion machine appropriately. The experimental design comprises three main factors: temperature, burning time, and cooling time. The experiments were repeated three times, totaling 24 trials. The experimental results indicated that temperature, burning time, and cooling time had a statistically significant effect on the occurrence of cracks in the test tubes at the 95% confidence level. Moreover, significant interaction effects were observed between temperature and burning time, as well as between temperature and cooling time and the appropriate factors and levels for adjusting the settings of the Block Digestion machine are: temperature at 400 degrees celsius, burning time of 120 minutes, and cooling time of 50 minutes. Subsequently, the appropriate factors and levels were used to collect data for comparison before and after adjustment. It was found that before adjustment, there were 359 instances of tube damage, whereas after adjustment, the instances reduced to 7, resulting in a reduction of waste by 98.05%. When comparing the expenses incurred, it was found that before adjustment, the cost of the 359 damaged tubes amounted to 502,600 baht, with a unit cost of 1,400 baht per tube. After adjustment, with only 7 damaged tubes, the cost amounted to 9,800 baht, resulting in a reduction in expenses by 492,800 baht.
Effect of Plastic Filament Type on Mechanical Properties of 3D-printed Parts ประเภทเส้นใยพลาสติกต่อสมบัติเชิงกลของชิ้นส่วนขึ้นรูปด้วยเครื่องพิมพ์3 มิติ
กระบวนการผลิตชิ้นส่วนในอุตสาหกรรมได้มีการพัฒนาอย่างต่อเนื่อง การขึ้นรูปชิ้นงานด้วยเครื่องพิมพ์สามมิติเป็นหนึ่งในกระบวนการผลิตที่ได้รับความนิยมเป็นอย่างมากในปัจจุบัน งานวิจัยนี้จึงมีวัตถุประสงค์เพื่อศึกษาปัจจัยที่ส่งผลต่อสมบัติเชิงกลของชิ้นงานที่ขึ้นรูปด้วยเครื่องพิมพ์สามมิติ ได้แก่ ประเภทของพลาสติก ABS, PLA และ PETG ความเร็วในการพิมพ์ ความหนาแน่นของการเติมชิ้นงาน ความหนาของผนังชิ้นงาน และความสูงของแต่ละชั้น ผลการทดสอบและเปรียบเทียบสมบัติเชิงกลของชิ้นงานที่ขึ้นรูปด้วยเครื่องพิมพ์สามมิติ พบว่าปัจจัยที่ส่งผลต่อสมบัติเชิงกลของชิ้นงานทดสอบ ได้แก่ ประเภทของพลาสติก ความหนาของผนังชิ้นงาน ความสูงของแต่ละชั้น ความเร็วในการพิมพ์ และความหนาแน่นของการเติมชิ้นงาน ตามลำดับ โดยปัจจัยทั้งหมดมีแนวโน้มเพิ่มขึ้นส่งผลต่อค่าความแข็งแรงที่เพิ่มมากขึ้น นอกจากนี้ผลการทดสอบสมบัติเชิงกลแสดงปัจจัยในการพิมพ์ที่ให้ความแข็งแรงแก่ชิ้นงานมากที่สุดในพลาสติกทุกกลุ่มที่มีความหนาของผนังจำนวน 3 ชั้น ความเร็วในการพิมพ์ 30 มิลลิเมตรต่อวินาที ที่มีความหนาแน่นของการเติมชิ้นงาน 20% และความสูงแต่ละชั้นที่ 0.3 มิลลิเมตร ขณะที่พลาสติกที่ให้ความแข็งแรงมากที่สุดในงานวิจัยนี้ คือ PLA ซึ่งมีความแข็งแรงอัด แรงดึง และแรงดัดที่ 25.29, 20.84 และ 63.44 MPa ตามลำดับ The manufacturing process has been continuously improved in the industry. The 3D-printer has become one of the most widely used new techniques for manufacturing. This study aims to investigate how the mechanical characteristics of the test samples are affected by the 3D-printing parameters. Types of plastic (ABS, PLA, PETG), printing speed, infill density, shell thickness, and layer height are all printing parameters. In the test findings, the mechanical characteristics of samples made using 3D-printers are compared. It was found that the printing parameters, which are plastic type, shell thickness, layer height, printing speed, and Infill density, respectively had a significant effect on the mechanical properties. The mechanical strength increases when the printing parameters are increased. Furthermore, the findings indicate that the shell thickness 3 layers, printing speed 30 mm/s, Infill density 20%, and layer height 0.3 mm are the printing parameters that provide the best mechanical qualities for all kinds of plastics. PLA is the plastic that exhibits the best mechanical qualities in this study which the compressive, tensile, and bending strengths are 25.29, 20.84, and 63.44 MPa, respectively.
การพัฒนาชุดฝึกพีแอลซีด้วยระบบสมองกลฝังตัวอาดูโน่สำหรับควบคุมอุปกรณ์นิวแมติกส์ไฟฟ้า Development of the PLC Practical Set with the Arduino Embedded System for Electro-pneumatic Device Control
การวิจัยครั้งนี้เป็นการวิจัยเชิงทดลอง (Experimental Research) มีวัตถุประสงค์เพื่อพัฒนาและประเมินประสิทธิภาพชุดฝึกพีแอลซีด้วยระบบสมองกลฝังตัวอาดูโน่สำหรับควบคุมอุปกรณ์นิวแมติกส์ไฟฟ้า โดยมีขั้นตอนการดำเนินงานวิจัย ดังนี้ (1) การสร้างเครื่องมือที่ใช้ในการวิจัย คือ ชุดฝึกพีแอลซีด้วยระบบสมองกลฝังตัวอาดูโน่สำหรับควบคุมอุปกรณ์นิวแมติกส์ไฟฟ้า (2) กลุ่มตัวอย่างที่ใช้ในการวิจัย คือ นักศึกษาหลักสูตรประกาศนียบัตรวิชาชีพชั้นสูง (ปวส.) โปรแกรมวิชาช่างกลโรงงาน คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ชั้นปีที่ 2 จำนวน 30 คน ด้วยวิธีการเลือกแบบเจาะจง (Purposive Sampling) (3) การเก็บข้อมูลเพื่อหาประสิทธิภาพของชุดฝึก เริ่มต้นจากการสอนใช้ชุดฝึกเพื่อให้กับผู้เรียนเกิดความเข้าใจและเรียนรู้การใช้งานชุดฝึกแล้วทำการสอบตามแบบทดสอบปฏิบัติของแต่ละหัวข้อและเมื่อครบทุกหัวข้อแล้วให้ทำการทดสอบด้วยแบบทดสอบปฏิบัติซ้ำอีกครั้ง จากนั้นนำคะแนนที่ได้จากการทดสอบระหว่างเรียนและการทดสอบหลังเรียนมาคำนวณหาประสิทธิภาพของชุดฝึก ผลการวิจัยพบว่าชุดฝึกพีแอลซีด้วยระบบสมองกลฝังตัวอาดูโน่สำหรับควบคุมอุปกรณ์นิวแมติกส์ไฟฟ้ามีประสิทธิภาพคิดเป็นร้อยละ 93 This experimental research has the objective of developing and evaluating the effectiveness of the PLC practical set with the Arduino embedded system for electro-pneumatic device control. The steps for carrying out the research are as follows: (1) Creation of the tools used in the study, which is an Arduino embedded system practical set using a ladder for electro-pneumatic device control. (2) The sampling groups used in the research were students in the Higher Vocational Certificate program in Machine Tool Technology, Faculty of Technical Education, Rajamangala University of Technology Isan, Khon Kaen Campus, 2nd year, 30 students, using the Purposive Sampling method. (3) Data collection to determine the effectiveness of the practical set. Start by teaching the use of the practical set so that the learners can understand and learn to use the practical set according to each practice test topic and then test with the practice test again. Then, the scores obtained from the in-class practice test and the post-test practice were used to calculate the effectiveness of the practice practical set. The results of the research found that an Arduino-embedded system practical set using a ladder for electro-pneumatic device control was effective, accounting for 93 percent.
Enhancing Productivity and Reducing Handling Cost through Standard Time and Motion Study: A Case Study of a Warehouse Service Business
งานวิจัยนี้มีวัตถุประสงค์เพื่อเพิ่มผลิตภาพและลดต้นทุนของกระบวนการขนถ่ายสินค้าในคลังสินค้าที่ให้บริการจัดเก็บเครื่องดื่มแอลกอฮอล์ประเภทเบียร์และสุรา โดยใช้แนวคิดการศึกษาการทำงาน (Work Study) ด้วยเทคนิคการวิเคราะห์เวลามาตรฐาน (Standard Time Analysis) และการศึกษาการเคลื่อนไหว (Motion Study) ครอบคลุม 7 งานย่อย ได้แก่ การขนสินค้าลงจากรถขนส่ง (Unloading), การตรวจสอบสินค้าขาเข้า (Inbound Checking), การจัดเก็บสินค้า (Put-Away), การหยิบสินค้า (Picking), การตีตรา (Stamping), การตรวจสอบสินค้าขาออก (Outbound Checking) และการขนสินค้าขึ้นรถขนส่ง (Loading) พร้อมการประยุกต์ใช้หลักการ ECRS (Eliminate, Combine, Rearrange, Simplify) และแนวคิดความสูญเปล่า 7 ประเภท เพื่อลดความสูญเปล่าในกระบวนการ และเพิ่มผลิตภาพ ผลการศึกษาพบว่า งาน Put-Away และ Stamping เป็นกิจกรรมคอขวดที่ใช้เวลาสูงกว่างานอื่นอย่างเห็นได้ชัด หลังการปรับปรุงพบว่าสามารถลดจำนวนรถยกได้ 4 คัน ลดจำนวนพนักงานได้ทั้งหมด 17 คน ส่งผลให้ลดต้นทุนได้มากกว่า 4.97 ล้านบาทต่อปี โดยยังสามารถรองรับปริมาณงานได้เท่าเดิม แสดงให้เห็นว่าการกำหนดเวลามาตรฐานและการจัดสรรทรัพยากรอย่างมีประสิทธิภาพสามารถยกระดับการดำเนินงานของคลังสินค้าได้จริง งานวิจัยนี้จึงเหมาะสำหรับคลังสินค้าที่มีข้อจำกัดด้านงบประมาณ และต้องการแนวทางที่ประหยัด คุ้มค่า และนำไปประยุกต์ใช้ได้ทันที โดยไม่ต้องพึ่งพาระบบขนถ่ายสินค้าอัตโนมัติหรือเทคโนโลยีราคาแพง This research aims to enhance productivity and reduce handling costs in a warehouse storing alcoholic beverages such as beer and spirits. The research applies Work Study concepts, including Standard Time Analysis and Motion Study, across seven subprocesses: unloading, inbound checking, put-away, picking, stamping, outbound checking, and loading. It also integrates ECRS principles (Eliminate, Combine, Rearrange, Simplify) and the concept of the seven types of waste to eliminate inefficiencies and improve labor productivity. The findings indicate that put-away and stamping were identified as bottleneck activities with noticeably higher time consumption than other tasks. After implementing improvements, the number of forklifts was reduced by four, and 17 personnel positions were eliminated, resulting in annual cost savings of over 4.97 million baht—without compromising the warehouse’s service capacity. These results demonstrate that effective standard time setting and resource allocation can significantly improve warehouse operations. The proposed approach is practical for warehouses facing budget constraints and seeking cost-effective, immediately applicable solutions without relying on high-cost automation systems or advanced technologies.
Fatigue Performance of Full-scale Crumb Rubber Concrete Slabs ประสิทธิภาพในการต้านทานความล้าของแผ่นพื้นคอนกรีตผสมยางรถยนต์เก่าบดละเอียดขนาดเสมือนจริง
การแตกร้าวของพื้นสะพานคอนกรีตเป็นปัญหาที่ทำให้ต้องซ่อมแซมสะพานก่อนเวลาอันควร สาเหตุหลักเกิดจากพื้นสะพานรับแรงกระทำซ้ำไปมา ซึ่งทำให้เกิดความล้าและผลของความล้าทำให้พื้นสะพานแตกร้าวจนเกิดความเสียหาย การใช้เม็ดยางรถยนต์เก่าบดละเอียดเป็นส่วนผสมในคอนกรีตนั้นได้รับการพิสูจน์แล้วว่าเป็นวิธีที่มีประสิทธิภาพในการลดการแตกร้าว งานวิจัยนี้มีวัตถุประสงค์เพื่อแก้ไขปัญหาการแตกร้าวเนื่องจากความล้าของพื้นสะพานคอนกรีต โดยมีการกำหนดตัวแปรของการทดลองให้ใกล้เคียงกับการใช้งานจริง และเปรียบเทียบผลการลดรอยแตกร้าวของพื้นคอนกรีต ขนาด 2.00 x 8.00 x 0.20 เมตร ที่ก่อสร้างด้วยคอนกรีตปกติและคอนกรีตผสมเม็ดยางรถยนต์เก่าบดละเอียดแทนที่ทรายร้อยละ 25 ของปริมาตรทราย โดยนำพื้นสะพานมาทดสอบในรูปแบบการรับแรงแบบสองทาง (Two Way Slab) จำนวน 8 ตัวอย่าง ตัวอย่างทดสอบแรกของคอนกรีตทั้ง 2 ประเภทถูกนำมาทดสอบความสามารถในการรับน้ำหนักบรรทุกของพื้นสะพานเป็นตัวอย่างที่ 1 และ 2 หลังจากนั้นจะทำการทดสอบความล้าโดยการให้แรงกระทำเป็น 40 55 และ 70 เปอร์เซ็นต์ของกำลังรับแรงสูงสุดเป็นตัวอย่างที่ 3 ถึง 8 ตามลำดับเพื่อหาความสามารถของความต้านทานความล้าของการผสมเม็ดยางรถยนต์เพื่อลดรอยแตกร้าว การทดสอบจะนำรอยแตกร้าว 40 เปอร์เซ็นต์ของพื้นที่ เทียบกับจำนวนรอบของแรงกระทำและอัตราส่วนแรงกระทำต่อกำลังรับน้ำหนักของพื้นสะพานเพื่อวิเคราะห์ ผลการทดสอบแสดงให้เห็นว่า ในช่วงอัตราส่วนแรงกระทำต่อกำลังรับน้ำหนักของพื้นสะพานที่มีค่าน้อยกว่า 0.5 พื้นสะพาน CRC มีความสามารถในการต้านทานความล้าสูงกว่าพื้นสะพาน NC 93.08% และในช่วงอัตราส่วนแรงกระทำต่อกำลังรับน้ำหนักของพื้นสะพานที่มีค่ามากกว่า 0.5 พื้นสะพาน CRC มีค่าใกล้เคียงกับพื้นสะพาน NC Cracking of concrete bridge decks is a significant issue that leads to premature maintenance and repair of bridges. The primary cause of this problem is the repeated loading applied to the bridge decks, which induces fatigue and eventually results in cracking and damage. The use of finely ground recycled rubber particles from waste tires as a concrete additive has been proven to be an effective method for reducing cracking. This research aims to address the problem of fatigue-induced cracking in concrete bridge decks. The experimental variables were designed to closely simulate real-life applications. The study compares the crack reduction performance of concrete bridge decks with dimensions of 2.00 x 8.00 x 0.20 meters, constructed using both conventional concrete and concrete incorporating finely ground recycled rubber particles, replacing 25% of the sand volume. A total of 8 specimens were tested under two-way slab loading conditions. The first specimens of each concrete type were subjected to static loading tests to determine the maximum load-bearing capacity (specimens 1 and 2). Subsequently, fatigue tests were conducted on specimens 3 through 8 by applying loads at 40% 55% and 70% of the maximum load capacity to evaluate the fatigue resistance provided by the rubberized concrete in reducing cracking. The fatigue performance was assessed by measuring the area of cracking equivalent to 40% of the total slab surface, comparing the number of load cycles and the load ratio relative to the ultimate load capacity of the slabs. The test results indicated that, in the range where the load ratio to the ultimate load capacity was less than 0.5, the CRC slabs exhibited 93.08% higher fatigue resistance compared to the NC slabs. In the range where the load ratio exceeded 0.5, the fatigue performance of CRC slabs was comparable to that of NC slabs.
The journal of Industrial Technology, 21(2), 2025.